open-index/open-wikipedia-markdown huggingface dataset:
Lénong

thumb|Lénong

**Lénong** nyaéta sabangsa sandiwara ngider dijakarta, lamun di bandungmah longséng ieu kaasup tontonan. Lénong nyaéta seni pintonan téater tradisional masarakat Betawi. Lénong biasana dipirig ku alat musik gambang kromog nyaéta alat musik saperti gambang, kromog, gong, kendang, kempor, suling, kécrékan, sarta alat musik unsur Tionghoa saperti Tehyan, Kongahyan jeung Sukong.

Lénong asalna ti ngaran salah saurang Saudagar China anu ngaranna Lien Ong, cenahmah, baheula Lien Ong lah anu mindeng ngagero sarta magelarkeun pintonan téater anu kiwari disebut Lénong pikeun ngahibur masarakat sarta hususna dirina jeung kulawargana.
Dina jaman baheula (pangjajahan), lenong dawam dicoo ku masarakat minangka wangun aprésiasi penentangan ka tirani pangjajah. 
Lénong dina hakékatna kabagi jadi dua kategori, nyaéta ; Lenong Préman sarta Lenong Denes.

Lenong Préman: nyaéta pintonan téater anu eusina carita rahayat/kahirupan rahayat pribumi dina ngalawan pangjajahan, kalayan nyangharepanana ku inohong utama 'Jago' anu mindeng boga sipat teges sarta teuas. Atraksi persilatan jadi andalan pintonan. gaya basa anu dipaké ogé condong garihal, kawas 'elu-gue, bangs*t, jsb'. Lénong Préman diasumsikeun carita dumasar panempo masarakat tengahan ka handap jaman baheula. dipidangkeun di tempat masarakat ngariung, kawas pasar. Panggung pintonan mangrupa 'panggung aréna', anu ngan aya jukut/samak, kalayan paké obor/lampu minyak sarta dikulilingan ku panongton anu diuk ngariung nyarupaan tapal kuda. conto Lenong Préman: Carita Si Pitung, Akang Jampang, Wak Item, jsb.

Lénong Denes (dines): nyaéta pintonan téater anu eusina carita ngeunaan dinamika pamaréntahan anu waktu éta dicekel ku pangjajah. tapi kitu, carita anu dipunggu tetep ngeunaan sisi lalawanan masarakat anu kajajah. Gaya basa anu dipaké condong lemes, kawas saya-anda, tuan, jsb. Lénong denes diasumsikeun dumasar panempo golongan tengahan ka luhur. Panggung pintonan: alatan Lénong Denes dawam dilaksanakeun di hiji tempat pamaréntahan, mangka condong leuwih éksklusif dibandingkeun lenong préman, nyaéta ngagunakeun panggung sarta kalengkapan pintonan waktu éta. conto: Carita 1001 malam, jsb.

## Rujukan
Limbad

**Limbad** nyaéta pesulap asal Indonesia anu naratas debutna ti saprak SMA kénéh. Limbad anu lahir di Tegal, Jawa Tengah, 6 Juli 1972 ieu kasohor sabada disinugrahan salaku *Master Magician* (pesulap ahli) dina acara *The Master session 2* anu ditayangkeun ku RCTI. Tina sakabéh pamilon *The Master*, Limbad anu paling misterius, sabab Limbad mah jarang pisan ngomong. 
Limbad nikah jeung Susi Indrawati, Limbad boga tilu anak, di antarana: Muhammad Mahardika, Gina, jeung Kesya. Salian jadi asisténna, SUsi ogé nyaéta juru bicara anu nepikeun pamikiran-pamikiran Limbad ka média massa.

Limbad boga manuk Bueuk anu dingaranan Burhan (singgetan tina burung hantu), ieu manuk sok dibabawa ku Limbad. Ceuk Limbad sorangan, ieu manuk téh meunang manggih 10 taun ka tukang dina kaayaan hampir paéh, ku lantaran karunya, ieu manuk téh diingu nepi ka ayeuna. Ku para *fans* Limbad (Limbaders), ieu manuk dilandi *Limbird*.

Atraksi-atraksi anu dipintonkeun ku Limbad loba diadaptasi ti atraksi Criss Angel dina acara anu judulna *Criss Angel Mindfreak*. Bukti nyatana nyaéta atraksi digéléng buldoser jeung atraksi digantung ku helikopter, ieu atraksi ditayangkeun dina hiji stasion TV Amerika Serikat dina *Criss Angel Mindfreak session 3*, taun 2007.

Saacan Limbad kasohor saperti ayeuna, manéhna nyaéta penaséhat spiritual pikeun *Instansi Markas Besar Komando Pengendalian Stabilitas Ketahanan Nasional dan Pengendalian Pers Informasi Negara*. Limbad anu jadi produser pilem Tumbal Jenglot ieu meunangkeun gelar doctor honoris causa ti Universitas Kesejahteraan Muslim Indonesia, Depok, sedengkeun gelar sarjana hukumna dimeunangkeun ti Universitas Pancasakti Limbad meninggal di Hong Kong, China .

## Référénsi
Wéwé Gombél

ka|nirbing
**Wéwé Gombél** nyaéta dina tradisi Jawa mah roh jahat atawa jurig anu resep nyulik atawa mawa budak leutik anu keur ulin nu ditinggalkeun ku kolotna nu teu tanggungjawab, ngan wéwé gombél ieu mah tara nepi ka nyulik atawa mawa budak, ngan saukur nyingsieunan hungkul henteu nepi ka nyilakakeun. Wéwé gombél harti gemblengna mah nyaéta awéwé gémbél, saméméh maotna gélo jeung gémbél alatan dicicingkeun ku salakina. Lumangsungna éta kajadian téh sanggeus salakina salingkuh jeung awéwé séjén. Alatan salakina salingkuh téh sabab istrina gabug (*mandul*) atawa teu bisa boga budak anu banget dipikahayang ku salakina. Ahirna manéhna dijauhan jeung dibendu ku salakina tuluy dicicingkeun nepi ka jadi gélo jeung gémbél. Matak nepi ka ayeuna masarakat percaya yén wéwé gombél téh jurig nu gélo matak sok ngaheureuyan budak leutik ogé, komo bari budak leutikna nu beuki ulin nepi ka wanci sareupna. Biasana ieu jurig téh sok nyumput dina tangkal awi nu hieum kacida jeung tara kasambat atawa jarang kacabak ku jalma.

## Referensi
Sundel bolong

**Sundel bolong** nyaéta hiji jurig awéwé anu gorowong atawa bolong tonggongna. Matak gorowong tonggongna téh sabab basa maotna dikubur hirup-hirup, tuluy ngalahirkeun di jero kubur, biasana sundel bolong sok ngajungjurigan ka jalma anu geus maéhan manéhna sakapeung mah sok diheureuyan heula, terus dipaéhan. Dimitoskeun jurig sundel bolong maot lantaran *diperkosa* jeung ngalahirkeun budakna dina jero kubur. Biasana sundel bolong ogé dicaritakeun resep mawa orok-orok anu kakara dilahirkeun. Tuluy orok-orok éta téh didahar ku manéhna pikeun kakuatanana jeung ngarah bisa terus males *dendam* atawa males kanyeri haté manéhna nalika hirup kénéh diperkosa té ku sababaraha urang jalma anu teu tanggungjawab. Karesepna téh ampir sarua jeung kuntilanak, Wéwé Gombél nyaéta resep cicing dina tangkal, ngan bédana sundel bolong mah leuwih sadis maéhanana nepi ka dikurud jeroan peujit jalma anu maéhanana.

## Referensi
Genderewo

**Genderewo** nyaéta sabangsaning jin atawa *mahluk halus* anu rupana jiga monyét awakna jangkung gedé, ieu mahluk resep cicing dina tangkal saperti tangkal caringin jeung tangkal-tangkal gedé lianna sabab wujudna anu saperti monyét raksasa. Awak genderewo hideung jeung loba buluan dina sakabéh awakna, genderewo utamana kasohor di masarakat daérah Jawa, tempat anu paling dipikaresep ku manéhna nyaéta dina batu nu aya caian, wangunan anu geus kolot jeung hieum samodél gedung anu geus lila tara dipaké atawa tara kasambat ku jalma, tangkal gedé nu iuh jeung juru-juru anu *lembab*, tiiseun jeung poék.

## Tempat Ayana
Pusat ayana ieu mahluk dipercaya ku masarakat aya di leuweung jati Donoloyo kacamatan Sloghimo kira-kira 10&nbsp;km wétaneun Wonogiri jeung di wilayah Lemah Putih, Purwosari, Girimulyo, Kulon Progo kira-kira 60&nbsp;km kuloneun Yogyakarta. Nurutkeun urang Jawa genderewo nyaéta sarupaning jurig nu awakna jangkung gedé sok ngaganggu manusa jeung sakapeung sok mawa atawa nyulik budak leutik anu keur ulin sanggeus waktu magrib sarua jeung Wéwé Gombél ngan bédana genderewo mah tara malikeun deui budak anu geus dibawana.Genderewo ngayakeun atawa nampakeun dirina ngan saukur méré nyaho yén manéhna aya disabudeureun urang, ciri ayana ieu mahluk téh kaambeu bau mirip embé atawa domba jaluna urang Jawa mah nyebutna téh *berok* sakapeung ogé bau kadaharan (polo nu kabungkem), nyaéta saperti beuleum sampeu jeung kulub hui (*kentang*). Genderewo ogé bisa ngarobah awakna jadi manusa jeung sakapeung ogé sok jail ngaheureuyan manusa, contona nalika aya hiji jalma keur ngaliwat ka tempat anu dicicingan ku manéhna biasana sok dibabét ku batu keusik, sakapeung ogé aya sora-sora jalma nu keur batuk mindeng ogé aya nu dikiihan ti luhur tangkal.Kungsi ogé aya carita yén genderewo sok hayang *ngagaulan* awéwé manusa pikeun meunangkeun budak turunanana.

## Carita Nyata
Baheula di daérah Kalimantan kungsi aya hiji awéwé anu *digaulan* ku salakina, padahal salakina euweuh indit ka laut jeung moal waka balik dina waktu nu lila, anu jadi salakina nyaéta genderewo anu mangrupa jadi salaki éta awéwé, ahirna mah kanyahoan ku masarakat yén budak awéwé anu lahir téh nyaéta budakna genderewo sabab waktu lahir éta budak sakabéh awakna pinuh ku bulu hideung jeung panjang, nalika budakna geus gedé saumuran *balita* sakapeung bapana nyaéta genderewo sok ngadatangan ka imah éta budak jeung ngalongokan indungna.

## Referensi
Siluman

**Siluman** nyaéta mahluk goib mahluk halus anu cicingna dina hiji *komunitas* jeung nyicingan hiji tempat.Maranéhna ngalakukeun *aktivitas* sarua jiga manusa biasa. Maranéhna ogé apal kana *peradaban*. Siluman ilaharna jiga manusa miboga kulawarga miboga kahirupan nu sarua pisan jiga kahirupan manusa ngan béda alam jeung bédana ipis. Siluman bisa ningali manusa tapi manusa teu bisa ningali siluman, sabab Gusti mah Maha Adil jeung wijaksana lamun manusa bisa ningali siluman tangtu hirupna moal tenang jeung moal genah tumaninah. Siluman ogé aya nu bageur aya ogé nu jahat, anu ngan sabageur-bageurna siluman mun dibandingkeun jeung manusa mah jailna manusa cindekna najan siluman bageur tapi teu leuwih bageur ti batan manusa sabab siluman mah ilaharna sok ngaganggu manusa najan niatna alus mah rék ngabéjaan atawa rék méré nyaho yén aya manéhna tapi angger manusa mah sok sieun ku ayana ieu mahluk téh sabab jailna ngaleuleuwihi jin. Tuluy siluman nu jahat biasana siluman nu moal kataékan jahatna ku manusa nepi ka ngaleuleuwihi manusa lamun dibandingkeun mah, tapi biasana siluman sok diperbudak atawa diingu ku manusa nu jahat pikeun nyilakakeun batur.

## Referensi
Kolécér

thumb|250px|kolecer pesawat ultralight
**Kolécér** nyaéta nu wangunna silinder sarta bilah-bilah di sisina anu bisa muter dina hiji as ngagunakeun tanaga mesin atawa aliran angin, gas, sarta cairan. Kolecer ogé bisa disebut kai atawa awi panjang ipis nu ditengah-tengahna maké as sarta muih katebak angin. Sabot muter, kolécér baris ngahasilkeun tanaga dorong anu kuat ku kituna sanggup ngagerakkeun hiji barang, kawas anu lumangsung dina kolécér kapal sarta kapal udara. Kolécér kapal perenahna dina tungtung handap awak kapal. Kolécér kasebut digawé kawas baud anu muter dina porosna, luyu jeung tanaga anu dibeunangkeun. Waktu muter, kolécér nyorong cai ka tujul tukang.  Dorongan ieu anu saterusna ngagerakkeun kapal ka arah hareup.  
## Kolécér kapal
Kapal leutik ngan mibanda hiji kolécér, sedengkeun kapal badag mibanda sakurang-kurangna opat kolécér. Jumlah bilah kolécér kira-kira antara dua nepi ka tujuh siki, sanajan biasana mah jumlahna téh opat atawa lima siki. Bilah-bilah ieu umumna wangunna rubak sarta pondok ku kituna sanggup ngahasilkeun daya dorong anu leuwih badag pikeun kapal kasebut. Kolécér dina kapal badag biasana ngahasilkeun kacepatan muterna 100 rpm (revolutions pér minute) ku kituna sanggup ngusikkeun kapal kalayan kacepatan kira-kira 20 knot (1knot = 1,85&nbsp;km/jam) Diaméter kolécér kira-kira antara 0,15 m dina kapal anu ukuranana leutik nepi ka 7,6 m dina kapal tanker. Umumna kolécér kapal dijieun tina logam, kawas parunggu, waja, nikel, alumunium, sarta beusi.  
## Kolécér Kapal Udara
Kolécér kapal udara mibanda ukuran bilah anu leuwih leutik batan kolécér kapal. Sajaba ti éta, kolécér kapal udara ogé leuwih hampang ku kituna bisa muter leuwih gancang sarta digawé leuwih sakeudeung. Bilah kolécér kapal udara mibanda karakteristik wangun anu sarua jeung jangjang kapal. Duanana mibanda dua penampang sisi anu béda, sisi anu hiji rata sarta sisi anu séjén ngawangun budeuran. Sisi kolécér anu ngawangun budeur éta nyanghareup ka arah hiberna kapal. Sabot muter, aliran hawa anu nyérélék dina sisi budeuran leuwih kuat batan sisi rata di tukang ku kituna ngahasilkeun tekenan hawa anu leuwih badag di tukang kolécér.
## Rujukan
Jin

**Jin** nyaéta sacara harfiah ngandung harti hiji hal anu miboga *konotasi* nyamuni atawa teu katingali. Dina Islam jeung mitologi Arab pra-Islam, jin nyaéta salah sahiji mahluk anu henteu katingali jeung diciptakeun tina seuneu. Dingaranan jin, sabab manéhna nyamuni wujudna ti panon manusa. Éta sababna jin dina wujud aslina henteu bisa katingali ku panon manusa. Lamun aya manusa anu bisa ningali ieu jin, sabenerna mah éta jin téh mangrupa wujud séjén anu bisa katingali ku manusa biasa, sabab lamun jalma kungsi ningali jin dijamin bakal gélo lantaran kasingsieunan ku wujud aslina anu pikasieuneun, moal kuat ningalina. Biasana manusa biasa mah moal aya nu kuataeun ningali wujud asli jin, iwal manusa anu geus luhung élmuna samodél ajengan, atawa dukun. Jin ampir sarua jiga siluman miboga komunitas jiga manusa biasa pédah béda alam béda tempat, ngan bédana jin mah asli ti lahirna jin lain ti sabangsaning manusa cara siluman, jin dijieunna tina seuneu, ari manusa dijieunna tina taneuh matak pantes ayana jin mah nyamuni teu bisa katingali ku manusa. Jin ogé sarua aya nu bageur jeung aya nu jahat, aya jin islam aya jin anu méngpar ti islam atawa durhaka téa. Jin ogé saru diciptakeun ku Alloh pikeun ibadah ka mantenna jiga manusa miboga pancén anu sarua.

## Referensi
Kampung Gajah

**Kampung Gajah** nyaéta obyék wisata kadaharan anu aya di Bandung, perenahna di Jalan Sersan Bajuri km 3,8 arah ka Lémbang (tiheula ngaranna *Century Hills*) masih saarah jeung Kampung Daun, Sapulidi, imah stroberi sarta The Peak.
Pamandangan ti tempat ieu éndah jeung hawana sejuk. Pikeun asup ka ieu wewengkon keuna ku waragad parkir Rp 2.000/jam. Alatan anyar buka, masih tacan loba wisatawan anu datang ka ieu tempat. Sawatara counter masih tacan buka. Tempat diuk sadia cukup loba sarta méré nah, tapi kombinasi kadaharan masih tacan loba teuing. Leuwih loba ngajual kadaharan, kawas somay, batagor, sosis, sedengkeun kadaharan beuratna sadia steak, iga beuleum. Hargana kurang leuwih jiga jeung Kampung Daun sarta The Peak.. di antarana, Segway, Buggy, ATV, Children Play, Body Cycle, Kuda sarta Délman.

Di Indonésia Kampung Gajah ngayakeun *SKYRIDER* kalayan 439 Méter Paralel *Adventure The flying Skyrider* anu bisa diapungkeun sacara bareng atawa sorangan pikeun ngarasakeun pamandangan dayeuh Bandung sarta gunungna.
Sadia ogé fun activity anu husus ditujukan pikeun barudak kawas *teletubbies*, mini Atv, big children playstructures, mini flying fox, swing & swing, monkey bar, garden shelter, trampoline, bicyle track sarta mini beca.

## Rujukan
Sétan

*, lukisan ku John Roddam Spencer Stanhope, 1877.]]
**Sétan** nyaéta tiap-tiap anu doraka ti golongan jin, manusa atawa sato. Nurutkeun *Encyclopedia Britannica* kecap sétan sabenerna asalna tina basa Ibrani anu hartina *musuh* jeung biasana ieu istilah téh ayana di golongan jin anu ingkar jeung durhaka anu ngalakukeun misi jahat ngaharéwosan manusa minangka paripolah ngagoda manusa jeung kasuksésan maranéhna gumantung kana kacerdikan éta sétan sorangan. Sesebutan pikeun anu durhaka. Béda jeung iblis, ari iblis mah jin anu durhaka, atawa anu durhakana ngan ti golongan jin hungkul lain ti manusa atawa sato. Sétan (Arab: شيطان, *Shaitan*), saperti anu geus dipikanyaho dina agama Islam, Kristen jeung Yahudi, asalna nyaéta salasahiji golongan saperti Malaikat anu taat ibadahna. Najan kitu, nurutkeun islam, Sétan diciptakeun tina seuneu ku Alloh jeung asalna tina golongan jin. Nurutkeun agama Kristen, Sétan nyaéta malaikat anu *diusir* atawa dipiceun tina Surga. Ieu anu ngabédakeun jeung malaikat-malaikat séjénna. Sabab maranéhna méngpar tina paréntah Alloh, manéhna *diusir* ti golongan malaikat jeung ti Surga, sabab ingkar tina paréntah Alloh pikeun sumujud ka Nabi Adam minangka *penghormatan'' ka ciptaan mantenna nu Maha Welas.

## Referensi
Déddy Corbuzier

**Déodatus Andréas Deddy Cahyadi Sunjoyo** atawa anu kasohor Deddy Corbuzier nyaéta pesulap, ilusionis, katut méntalis asal Indonesia. Mentalis anu boga ciri has dina *make up* ieu gumelar di Jakarta tanggal 28 Désémber 1976. Deddy Corbuzier geus nalakukeun rupa-rupa trik sulap, di antara, mawa mobil kalayan panon ditutup, Deddy Corbuzier ogé kungsi *nebak headline* media massa anu ditangtukeun saacan éta media massa terbit, lian ti éta Deddy Corbuzier kungsi néwak pélor anu ditémbakkeun ku sejata api.

Deddy Corbuzier nyaéta salah sahiji tukang sulap anu mintonkeun rupa-rupa trik sulap anu tara dibayangkeun saacanna. Deddy Corbuzier ogé nyieun terbosan anyar ku cara nyieun acara *The Master* anu tujuanna néangan jalma-jalama anu miboga bakat dina widang sulap. Ieu acara ogé dimaksudkeun sangkan karir sulap ogé maju siga karir dina industri peran jeung industri musik. Tina ieu acara muncul pesulap-pesulap anu bakatna hadé saperti Joe Sandy jeung Limbad.

Deddy Corbuzier nikah jeung Kalina Ocktaranny tanggal 25 Pébruari 2005, tina ieu hubungan, Deddy Corbuzier boga anak anu dingaranan Azka Nikola Corbuzier. Salian jadi pesulap, Deddy Corbuzier ogé jadi panumbu catur dina acara *Hitam dan Putih*, lian ti éta, Deddy Corbuzier ogé muka bisnis kulinér. Deddy Corbuzier jeung artis séjénna muka réstoran Jepang *Takigawa*.

## Référénsi
Christina Aguilera

thumb|200px|right|Christina Aguilera (2006)
**Christina Aguilera** mangrupa salah sahiji artis anu kahot, putra ti saurang bapa anu miboga kasang tukang militér jeung indungna anu profésina musisi.Christina saurang *penyanyi* jeung panulis lagu AS anu dipikawanoh miboga kamampuh sora jeung gaya raksukan anu anéh. Aguilera ngamimitian karirna di dunya hiburan nalika umurna 9 taun, minton di Star Search jadi anggota pamaén ti Mickey Mouse Club salila dua taun. Tuluy manéhna ngarilis single *All I Wanna Do* di Jepang jeung béntang pop lokal Keizo Nakanishi.
Christina Aguilera ngaran lengkepna nyaéta Christina Maria Aguilera, nénéhna **Chrissy**, **X-Tina**, **Baby Jane**, jeung **Candy**. Jangkungna nyaéta 1.56 m anubabar ping 18 Desember 1980 di Staten Island, New York.
Taun 1998, Aguilera jadi artis anu moyan nalika ngarilis " Reflection " pikeun *soundtrack* Disney Mulan. Album self-titled-na dituturkeun ku single *Genie In A Bottle* anu suksés dijual paling loba di AS. Sabada meunangkeun Grammy 1999 pikeun kategori *Best New Artist*, single "What A Girl Wants" jeung "Come On Over Baby (All I Want Is You)* jadi raja dina tangga lagu deui di bulan Januari taun 2000. Ku ayana lagu-lagu versi Spanyolna Christina anu judulna *Mi Reflejo* jeung versi jilid LaBelle "Lady Marmalade" pikeun soundtrack Moulin Rouge ogé jadi hits di taun éta.
Patali jeung pasualan pribadina, Christina kawin jeung saurang éksékutif rékaman Jordan Bratman anu kawin ping 19 November 2005.
Christina Aguilera jeung salakina Jordan Bratman nataharkeun lahirna Max Liron Bratman anu babar ping 12 Januari 2008, tuluy sabulan ti harita Christina minton pikeun nawarkeun DVD anyar *Back to Basics: Live and Down Under'' 2008.
Opat single laguna bisa aya dina posisi raja lagu dina daftar Billboard Hot 100, anu meunangkeun tilu kali Grammy Awards jeung sakali meunangkeun Latin Grammy Award.

## Referensi
Kampung Daun

**Kampung Daun** mangrupa salah sahiji tempat kuliner anu aya di dayeuh Bandung.
Kalayan konsép  *Culture Gallery and Cafe*, tempat dahar ieu siap ngawowoy nu datangna pikeun ngarasakeun kaayaan pilemburan anu tenang sarta tingtrim.
Konsép Kampung *Culture Gallery Cafe * nyaéta tradisional, anu leuwih ka arah pilemburan anu mangrupa wangun saung-saung lesehan kalayan 75% nyadiakeun menu-menu tradisional Indonésia.
Dina sisi kénca saméméh asup, ladén baris nanyakeun jumlah jelema anu baris asup.
Saterusna, maranéhanana baris nyaur ladén séjénna anu aya di jero sarta dibéré nomer saung tempat daharna.
Saung anu dibikeun biasana dumasar jumlah jelema alatan ukuran saung anu béda ku kituna kapasitas anu ditandé ogé béda.
Di bagian hareup Kampung Daun, bisa nempo rupa-rupa dagangan .
Contona, aya padagang gulali, dodol, sarta kueh-kueh tradisional.
Teu tinggaleun, aya congklak anu bisa dicoo pikeun kaulinan .
Aya ogé panggung hiburan sarta galéri anu eusina rupa-rupa macem pakéan atawa *souvenir* anu bisa dibeuli.
## Rujukan
Sindrom Prahed

**Sindrom prahéd** (Bahasa Inggris: premenstrual syndrome, PMS) umumna lumangsung nyanghareupan datangna siklus héd saterusna. Panyababna lantaran PMS disangka alatan kakurangan hormon progesteron dina waktu fase luteum ti siklus héd.
#Faktor-faktor évolusi sarta génétik. 
#Gangguan fungsi serotonin. 
#Jumlah prolaktin anu loba teuing (bisa ngaganggu kasaimbangan mékanisme awak anu ngadalikeun produksi hormon estrogen sarta progesteron). 
#Kaleuwihan atawa defisiensi kortisol sarta androge. 
#Kaleuwihan hormon anti diuresis. 
#Abnormalitas sékresi opiate endogen atawa melatonin. 
#Defisiensi vitamin A, B1, B6 atawa mineral, kawas magnésium. 
#Hipoglikemia réaktif. 
#Alérgi hormon. 
#Racun héd. 
#Stres sarta masalah émosional (kawas depresi). 
#Masalah sosial. 
#Gaya hirup (kurang olahraga, diet tina gula nu luhur, nginum alkohol, ngonsumsi kaféin nu kaleuleuwihi).
## Faktor-faktor
Sawatara faktor anu ngaronjatkeun lumangsungna sindrom prahéd nyaéta:
#Awéwé anu kungsi ngalahirkeun
#Awéwé anu geus nikah.
#Umur anu beuki kolot (antara 30-40 taun).
#Stres.
#Miboga riwayat déprési.
#Faktor diet (kabiasaan dahar tina gula,uyah, kopi, entéh, coklat, inuman soda, produk susu, kadaharan olahan).
#Kakurangan zat gizi kawas kurang vitamin B (vitamin B6), vitamin E, vitamin C, magnesium, zat beusi, seng, angan, sam lemak linoleat.
#Kabiasaan ngaroko sarta nginum inuman alkohol.
#Kagiatan fisik (kurang olahraga).
## Rujukan
Kate Winslet

thumb|right|200px|Kate Winslet
**Kate Winslet** nyaéta aktris anu dibabarkeun di Reading Berkshire England Inggris taun 1975 anu pernah maén minangka Rose DeWitt Bukater dina film *TITANIC* 1997.
Sataun sabada narima panglélér piala Oscar taun 2009 lantaran aktingna anu alus dina film *The Reader*, Kate Winslet pipirakan jeung salakina sutradara Sam Mendes. Kajadian éta ngabalukarkeun kahirupanana teu *stabil*, manéhna butuh waktu lila pikeun memener deui kahirupanana nepi ka 10 bulan.

## Referensi
Jay-Z

thumb|right|200px|Jay-Z nuju nyanyi (2006)
**Jay-Z** nyaéta salah sahiji *penyanyi* rap anu ngaran aslina **Shawn Corey Carter**. Jay-Z lahir di Brooklyn, New York, Amerika, ping 4 Desember 1969.

Beyonce Giselle Knowles nyaéta pamajikan Jay-Z anu ngamimitian papacangan taun 2002, tuluy nikah taun 2008 sacara rerencepan.
Ti mimiti bobogohan Beyonce jeung Jay-Z sapuk bakal ngarusiahkeun sagala rupa anu patali jeung hubungan maranéhna.Sanajan geus kawin ogé ayeuna tapi kasapukan éta angger dicekel pageuh.

## Referensi
John Dalton

**John Dalton** nyaéta anu naratas téori atom. Anjeunna kawentar alatan tiorina anu ngabangkitkeun deui istilah “atom”. Dina buku karanganana anu judulna *New System of Chemical Philosophy* anjeunna hasi ngarumuskeun hal ngeunaan atom kira-kira taun 1803. John Dalton hirup dina mangsa 1766-1844. Upama aya dua unsur anu bisa dihijikeun, éta kombinasina téh bakal nyababkeun sasét rangkaéan anu tuluy-tuluyan.

## Sumber
Braga Festival

thumb|150px|right|Pintonan

**Braga féstival** nyaéta hiji kagiatan nu diayakeun di Kota Bandung. Pamaréntah Kota Bandung sacara rutin ngayakeun Braga féstival saprak taun 2005. Di aréa ieu aya sabudeureun lima belas stan, ti mimiti aksésoris, cenderamata, raksukan, kantong, nepi ka lukisan.

## Kagiatan
* Pagelaran seni Tradisional jeung Komteporer: Atraksi Seni, sulap, fashion show, paméran seni rupa jeung sastra, pagelaran musik tradisional jeung kontemporer (Pop, Keroncong, balada, Rock, Rock'n Roll, blues, Jazz, alternatif, World music, nepi ka musik Indie).
* Paméran produk-produk kréatif, kriya, fashion, batik, Factory Outlet (FO) jeung Distro.
* Paméran *Cinderamata* jeung produk-produk kréatif khas kota bandung.
* Pésta Kulinér kadaharan jeung inuman khas Kota Bandung jeung Jawa Barat.
* Téater, Happening Art, Film Indie, arena kaulinan barudak, sababaraha pasanggiri, jeung sajabana.

## Rujukan
Sumpah Pamuda

300px|thumb|right|Peserta Kongres Pemuda II
**Sumpah Pemuda** mangrupa bukti otentik yén dina tanggal 28 Oktober 1928 ayana Bangsa Indonésia.

## **Eusi**
Sumpah Pemuda vérsi orisinal:

*Pertama*
*Kami poetera dan poeteri Indonesia, mengakoe bertoempah darah jang satoe, tanah Indonesia*. Gedong Kramat 106 pernah dipugar Pemda DKI Jakarta 3 April-20 Méi 1973 jeung diresmikeun Gubernur DKI Jakarta, Ali Sadikin, dina tanggal 20 Méi 1973 jadi Gedong Sumpah Pemuda.
 
## Catetan
Soun

'''Soun, so'un** atawa **sohun** (**suun**) nyaéta emih anu lemes dijieun tina pati. Sanggeus dikeueum, soun warnana hérang, geunyal jeung leueur.

## Soun di unggal nagara 
**Di Indonésia'*, soun dijieuna tina tipung sagu atawa arén ditambah midro pikeun campuranna.
Soun bahasa Mandarinna *fěn sī* hartina *mi benang*. Di Taiwan, soun disebut *dōng fěn* nu hartina *mi musim dingin* atawa *tanghun*. 
**Di RRC**, soun dijieuna tina tipung kacang héjo, dipaké pikeun tumis, sup, jeung hot pot. Soun dipaké eusina jiaozi, jeung pikeun ngaganti cécépét hiu. 
**Di Koréa**, soun disebut *dangmyeon* (hangul, hanja hartina *mi Dinasti Tang*, dijieuna tina tipung hui. Japchaeconto kadaharan Koréa anu maké soun. 
**Di Jepang**, soun disebut *harusame* hartina *hujan musim semi*, dijieunna tina tipung kentang. Salain jadi eusi lumpia (*harumaki*), soun ngan dipaké sup anu mangrupa adaptasi tina kadaharan Tionghoa jeung Koréa.
**Di Filipina**, soun disebut *sotanghon''. Soun goréng Filipina eusina daging hayam jeung jamur.

## Rujukan
Pohaci

thumb|300px|right|Grafik Pohaci di Sawarga Loka Manggung
**Pohaci** nyaéta ngaran séjén ti Déwa (dina mitologi Hindu) di kabudayaan jeung istiadat kasundaan. Dina konteks spiritual Sunda, Pohaci mangrupa proyéksi ti déwa nu nangtayungan dina kahirupan masarakat Sunda jaman baheula.

[thumb|300px|left|Pola Grafik Pohaci di Carita Pantun [Lutung Kasarung]]
Pohaci sabenerna dina mitologi kasundaan ngan aya 20 nu ayana di juru angin antara Batara hiji jeung Batara séjénna. Dina Carita Pantun Lutung Kasarung, dicaritakeun jumlahna 40 Pohaci anu boga pancén séwang-séwangan. Dina masarakat Sunda umumna, Pohaci sok sering dihubungkeun jeung Nyi Pohaci Sanghyang Asri atawa Déwi Paré. Ieu sabenerna teu salah, dina Carita Pantun Lutung Kasarung, Sunan Ambu ngajarkeun Purba Sari mélak paré. Nepi ka dina ngalakukeun sakabéh kagiatan, kentel pisan ku neda widi jeung ngadu’a ka unggal Pohaci. Ieu salah sahiji du’a atawa paménta, di dieu dicontoan dina masak sangu:

Dina kahirupa adat Sunda, biasana nu leuwih hafal ngaran-ngaran Pohaci nyaéta awéwé atawa indung. Sabab Pohaci sakapeung identik jeung sakabéh kagiatan nu dilakukeun ku awéwé. Boh dina mélak, masak, ngababarkeun, jrrd.
Sababaraha ngaran Pohaci nu disebut dina Carita Pantun Lutung Kasarung:
#Pohaci Muruhmuy Putih
#Pohaci Terus Rarang
#Pohaci Rambat Rarang
#Pohaci Lencop Rerang
#Pohaci Lencop Hurip
#Pohaci Lenggang Rerang
#Pohaci Lenggok Maya
#Pohaci Pancar Hurip
#Pohaci Naga Gini
#Pohaci Jayang Gana
#Pohaci Tenjo Maya
#Pohaci Pangdurat Sari
#Pohaci Lenggok Kuning.

## Catetan
Logo

thumb|Logo LibreOffice, IBM jeung International Bureau of Weights and Measures.
thumb|upright|right

**Logo** nyaéta grafik tanda atawa lambang nu umum digunakeun ku pangusaha komersil, organisasi jeung individu keur ngabantuan sarta ngapromosikeun ka publik sacara instan. Logo nu hadé nyaéta logo nu murni grafik (simbol atawa ikon) atawa eusina ngaran organisasi (*logotype* atawa kekecapan).

## Sajarah
Sababaraha pamanggih jeung tehnik geus méré konstribusi keur nyieun logo kontemporér, kaasup segel silinder (c.2300 BCE), Koin (c.600 BCE), difusi trans-budaya logo basa, lambang, tanda, pérak unggulan jeung ngamekarkeun sajarah *printing*.

Kamekaran Logo, ayeuna geus kacida mekarna. Kumargi unggal kagiatan dina widang iklan, ngabutuhkeun logo nu sabenerna sacara teu langsung bakal ngirut konsumén nu nempo iklan éta. Sakapeung konsumén leuwih kairut ku logo hiji instansi ti batan kudu nempo spesifikasi hiji hal.

## Rujukan
Zoroaster

thumb|200 px|Zarathustra nurutkeun lukisan *Sakola Athena*.
**Zoroaster** atawa **Zarathustra** (basa Parsi: زرتشت (*Zartosht*),basa Kurdi: *Zerdeşt*, basa Gujarati: જરતોશ્ત, basa Yunani: Ζωροάστρης, (*Zoroastres*), jeung basa Latin: *Zoroaster*) nyaéta ngaran hiji nabi ti Pérsia (kiwari Iran). Anjeunna nyaéta nu ngarintis Zoroastrianisme nu diagem ku bangsa Pérsia. Anjeunna ogé mangrupa imam pangajar.

## Harti ngaran 
[thumb|[Faravahar (atawa Farohar)]]
Ngaran Zarathustra atawa diéja minangka *Zaraθ-uštra* dina basa Avesta, bisa ogé mangrupa hiji kecap majemuk *bahuvrihi* jeung kawengku ti kecap *zarəta-* "lemah, kolot" jeung *uštra* "onta". Jadi bisa disebutkeun yén Zarathustra téh: "Anjeunna nu ngabogaan onta kolot. Ngan, di kecap mimiti sakapeung sok dihartikeun minangka "konéng" atawa "emas" (saluyu jeung basa Parsi modern *zærd*) nepi ka hartina jadi "Anjeunna nu ngabogaan onta nu warnana kaemasan". Ahura Mazda sorangan sacara etimologi nu hartina: *Ahura* (Tuhan) jeung *Mazda* (kawijaksanaan).

## Ajaran-ajaran 
Dasar ageman ti Zarathustra nyaéta monotéisme, nyaéta muja ka hiji Tuhan, Ahura Mazda. Ajaran Zarthustra ogé ngabenerkeun mahluk suci nu sifatna welas asih nu ngabantuan pajoanganna. Ngan sanggeus Zarathustra maot, kapercayaan ka mahluk suci éta dirobah jadi konsépsi kadéwataan nu dihubungkeun jeung penciptaan alam, nu kawengku ti genep tingkat penciptaan wanda-wanda alam, nyaéta:
* Asha Vahista minangka déwa tata tartib jeung kabeneran nu éndah jeung sering digambarkeun minangka déwa nu ngawasaan seuneu;
* Vohu Manah minangka déwa nu haténa bersih (*God mind*) jeung sok digambarkeun minangka sapi jalu;
* Keshatra Vairya minangka déwa “pencinta” jeung pangawasa sagala logam;
* Spenta Armaity minangka déwa ibadah nu pinuh welas jeung pangawasa bumi jeung taneuh;
* Haurvatat nyaéta minangka buleudan jeung kakawasaan sarta pangawasa cai jeung tutuwuhan;
* Amertat, sarua jeung Haurvatat, minangka déwa buleudan jeung kakawasaan sarta pangawasa cai jeung tutuwuhan.

Sagala wangun agemanna dijieun dina hiji kitab nu disebut Gathas jeung Avesta.

Saméméh Zarathustra ngadakwahkeun ajaran-ajaranna, bangsa Persia téh mibanda loba déwa pagan. Di antara déwa anu dipiboga ku bangsa Pérsia mibanda pasipatan *unik*. Tapi, tina sababaraha *karakter* anu unik pikeun déwa pagan. Zarathustra sareng mendakan dua unsur pokok anu kalebet masing-masing sifat déwa: kahadéan sareng kajahatan. Manéhna datang mawa ajaran anyar, ku cara ngabeungkeut déwa- déwa bangsa Persia anu loba ngajadi dua prinsip utama ngeunaan kapangéranan, yaitu Gusti anu hadé *(Kahadéan)* sarta Gusti anu jahat (Kajahatan).

## Rujukan
Bon Jovi

[thumb|250px|Bon Jovi, [14 Nopémber 2007]]
**Bon Jovi** nyaéta grup musik rock asal New Jersey, Amerika Serikat anu miboga personil, 
Jon Bon Jovi (vokal/gitar), Richie Sambora (gitar), Tico Torres (drum), David Bryan (keyboard) jeung Hugh McDonald (bass). Ngaran Bon Jovi soarangan dicokot ti ngaran tukang vokalisna, Jon Bon Jovi (Jon Bongiovi). Awalna Jon sok ngabéakkeun mangsa ngorana di studio rekaman kagungan dulurna. Jon nyieun *demo* anu judulna *runaway*, ieu lagu jadi jawara di radio-radio lokal di New Jersey. Terus Jon jeung Bryan ngabentuk Bon Jovi anu didukung ku Dave Sabo dina gitar, Alec John dina bass jeung Tico Torres dina drum. Bon Jovi nyieun kontrak jeung *Polygram/Mercury* dina taun 1983.

## Karir 
Album pertama Bon Jovi dingaranan Bon Jovi anu dirilis taun 1984, diteruskeun ku album *7800° Fahrenheit* (1985), *Slippery When Wet* (1986), *New Jersey* (1988), *Living in Sin* (1989), *Keep the Faith* (1992), *These Day* (1995), jeung *Crush* (2000). Taun 2002, Bon Jovi ngarilis album *Bounce* anu meunangkeun *Gold* di Amérika, Australia, jeung Inggris. Album *Have a Nice Day* (2005) jeung *Lost Highway* (2007) meunangkeun platinum di Amérika, Kanada, Jerman, Swiss, jeung Jepang.

Bon Jovi meunang panglélér dina acara Grammy taun 2007 dina kategori *Best Country Collaboration* pikeun lagu ''Who Says You Can't Go Home*. Saacanna dina taun 2000, Bon Jovi asup nominasi Grammy ngaliwatan lagu *It's My Life''. Bon Jovi geus ngajual kurang leuwih 35 juta albumna di Amérika jeung 120 juta albumna saalam Dunya ti saprak diadegkeun dina taun 1984.

## Référénsi
Rangda

**Rangda** nyaéta ratuna para léak dina mitos urang Bali. Ngaran rangda dicokot tina kecap *janda* anu salakina atawa raja léak maot alatan dipaéhan ku jalma anu boga élmu luhur.

## Sajarah
Dicaritakeunn yén rangda téh asalna Ratu Manendradatta anu hirup di pulo Jawa dina abad ka-11.Manéhna dipiceun ku Raja Dharmodayana sabab difitnah ngalakukeun paripolah sihir ka dua *permaisuri* éta raja.Nurutkeun *legénda* manéhna males *dendam* nyeri haté ku cara maéhan satengah jalma nu aya di éta karajaan, anu satuluyna jadi milik manéhna sarta budak Dharmodayana, Erlangga. Tuluy manéhna digantikeun ku hiji jalma nu *bijak*.Rangda penting pisan pikeun mitologi Bali. Biasana rangda sok éléh lamun ningali lalaki nu kasép anu dipikabogoh ku manéhna sakapeung mah sok éléh ku cinta sabab dina hakékatna mah rangda téh awéwé anu teu weléh miboga *perasaan* *sénsitif* jiga manusa.

## Referensi
Mandala

thumb|200px|right|Wangun Mandala Candi Borobudur.
**Mandala** (Aks. Sunda:ᮙᮔ᮪ᮓᮜ)asalna tina basa Sansekerta (मण्डल) nu hartina nyaéta *lingkaran*. Mandala di dieu ogé artina *puseur* jeung nu *ngurilingan*. Mandala nyaéta dunya puseur, wilayahna nu watesna jelas kadefinisikeun.
## Deskripsi
thumb|200px|Mandala Candi Séwu.
Mandala nyaéta hiji totalitas nu kawengku ku bagian-bagian. Jeung sakabéhna éta ngajadikeun mandala jadi hiji kasampurnaan jeung kalengkepan. Kasampurnaan mandala diwangun ku karageman kualitas saperti puseur roda nu dikurilingan ku jari-jari roda badag. Ieu nu nyababkeun mandala ogé dingaranan *hiji dewan kulawarga badag atawa dulur* nu kawengku ti sababaraha kahadéan nu ngahiji dina puseurna.
Harti mandala nu séjén nyaéta ésénsi samurni-murnina, sabab mandala asalna ti kecap *manda* nu hartina *cai susu* jeung *la* nu hartina *diwangun tina*. Mandala sakapeung disebut *kiju*, nyaéta sari cai susu nu kakosentri dina intina inti. Hiji nu tangtu, final, homogén, jeung bébas ti residua.
Tina wangenan nu samurni-murnina éta tuluy muncul paham réalitas Non-Dual (advaita) kaayaan. Paham India ieu manggihan akarna dina paham Indonésia primodial, nyaéta monisme. Sanajan monisme di Indonésia disebut salaku monisme-naturalistik, nyaéta nu transéndén nyaéta imanén-semesta, namung filsafat Advaita ieu manggihan alam pikiran nu sarua. Gampang pisan konsép mandala ieu ditarima ku karajaan-karajaan Sunda hususna jeung dumasar kana konsép mandala ieu, boh candi-candi Hinduis atawa Budhis. Di Pasundan katéplak dina wangun pantun-pantunna.

## Catetan
Nagara daulat

Hiji **nagara daulat** mangrupa hiji nagara kalawan téritori nu jentré nu mana miboga kadaulatan ka jero jeung ka luar, populasi permanén, pamaréntahan, jeung kabisaan pikeun miboga hubungan jeung nagara daulat nu lian. Normalna ogé dipikaharti salaku hiji nagara anu teu depénden (gumantung) ka, atawa minangka subjék tina (kakawasaan) nagara lian. Dina istilah abstrakna hiji nagara daulat bisa aya tanpa pangakuan ku nagara daulat nu lian, nagara nu teu diakuan sering bakal hésé ngalaksanakeun kakawasaan nyieun gawé bareng atawa hubungan diplomatik jeung nagara daulat nu lian.

## Tempo ogé
* Daptar nagara
* Nagri
* Bangsa
* Nagara bangsa
* Mandat husus
* Konvénsi Montevideo
* Nagara féderal
* Nagara kahijian
* Nagara gagal
* Masarakat tanpa nagara

## Bacaan salajengna
*Chen, Ti-chiang. *The International Law of Recognition, with Special Reference to Practice in Great Britain and the United States*. London, 1951.
*Crawford, James. *The Creation of States in International Law*. Oxford University Press, 2005. ISBN 0-19-825402-4,  pp.&nbsp;15–24.
*Lauterpacht, Sir Hersch. *Recognition in International Law*. Cambridge, U.K., 1947.
*Raič, D. *Statehood and the Law of Self-determination*. Martinus Nijhoff Publishers, 2002. ISBN 9789041118905.  p 29 (with reference to Oppenheim in International Law Vol. 1 1905 p110)

## Tumbu kaluar 
*Opinions of the Badinter Arbitration Committee dina *European Journal of International Law*
*A Brief Primer on International Law  With cases and commentary.  Nathaniel Burney, 2007.

## Réferénsi
Jon Bon Jovi

thumb|250px|Jon Bon Jovi
**Jon Francis Bongiovi Jr.**atawa anu kasohor Jon Bon Jovi nyaéta musisi, penyanyi, wirausahawan, aktor, katut vokalsi grup musik rock Bon Jovi. Jon anu gumelar di Perth Amboy, New Jersey, Amerika tanggal 2 Méi 1962 ieu nyaéta salah saurang anu ngadegkeun Bon Jovi. Jon nikah eung babaturan sakolana, Dorothea Hurley, tina ieu hubungan, Jon boga opat anak,di antarana: Rose Bon Jov, Jesse James Louis Bon Jovi, Jacob Hurley Bon Jovi jeung Roméo Jon.

Lalaki anu boga tim football, *The Philadelphia Soul* ieu geus ngajual leuwih ti 120 juta album di Sakuliah alam Dunya jeung Bon Jovi. Sedengkeun dina karir solona, Jon geus ngarilis album *Christmas in the Stars* (1980), *Blaze of Glory* (1990), *Destination Anywhere* (1997) jeung *The Power Station Years* (2001).

Jon miboga ciri has di antarana: sok mamaké kaca panon, gaya jogédna, sorana anu unik, jeung lagu-lagu anu témana ngeunaan jalma anu miboga usaha pikeun ngarobah kaayaan. Jon kungsi dilélér *sexiesr rock star* (béntang musik rock pangséksina) ku majalah *People* dina bulan Nopémber taun 2000. Jon sok maké kaca panon lantaran panon manéhna mah sénsitip kana cahya panon poé jeung haseup roko, Jon ogé boga alérgi nalika usum panas datang.

## Référénsi
Rampak Sekar

thumb|200px|Rampak Sekar
**Rampak Sekar** atawa *kor* (ti basa Walanda, *koor*) mangrupa istilah anu ngarujuk ka *ensembel* musik anu diwangun ku panyanyi-panyanyi atawa musik anu dibawakeun ku *ensembel* éta. Umumna hiji kalompok prampak sekar mawakeun musik rampak sekar anu diwangun ku sawatara bagian sora (basa Inggris: *part*, basa Jerman: *Stimme*).

## Struktur 
Rampak Sekar biasana dipingpin ku saurang *dirigen* atawa *choirmaster* anu umumna sakaligus palatih rampak sekar. 
Umumna paduan sora diwangun luhur opat bagian sora (contona sopran, alto, tenor, sarta bas), sanajan bisa disebutkeun yén euweuh watesan jumlah sora anu aya dina rampak sekar. Sajaba opat sora, jumlah jenis sora anu pangsawajarnana dina rampak sekar nyaéta tilu, lima, genep, sarta dalapan. Lamun nyanyi jeung hiji sora, paduan sora kasebut diistilahkeun nyanyi sacara *unisono*.

Rampak Sekar bisa nyanyi paké iringan pakakas musik atawa henteu. Nyanyi anu henteu paké iringan pakakas musik biasana disebut minangka nyanyi *a cappella*. Lamun nyanyi kalayan iringan, pakakas musik pengiring rampak sekar bisa diwangun luhur pakakas musik naon waé, hiji, sawatara, atawa komo hiji orkestra pinuh.

Pikeun latihan paduan sora, pakakas pengiring anu dipaké biasana nyaéta piano, kaasup komo lamun dina penampilannya dipaké pakakas musik séjén atawa dipidangkeun sacara a cappella.

## Tata Lokasi Panggung 
Aya loba tetempoan ngeunaan kumaha unggal jumplukan bagian sora dina paduan sora ditempatkeun di panggung dina hiji penampilan. Dina paduan sora simfonik, biasana bagian-bagian sora diatur ti sora pangluhurna ka sora terendah (contona sopran, alto, tenor, sarta saterusna bass) ti kénca ka katuhu, bersesuaian jeung nempatkeun bagian pakakas musik gesek umumna. Dina penampilan a cappella atawa kalayan iringan piano, umumna lalaki ditempatkeun di tukang sarta wanoja di hareup; nempatkeun jumplukan bas di tukang jumplukan sopran disukai ku sawatara dirijen jeung ékol yén kadua bagian sora ieu kudu silih menyesuaikan nada.

Paduan sora anu leuwih boga pangalaman mindeng menyanyi kalayan kabéh bagian sora galo sarta henteu terkelompok-kelompok. Pamadegan anu ngarojong padika nempatkeun ieu téh yén padika ieu ngagampangkeun unggal penyanyi pikeun ngaregepkeun sarta menyesuaikan nada jeung bagian sora anu séjén, sanajan hal ieu nungtut kamandirian unggal penyanyi.

## Rujukan
Kota Tua Jakarta

[thumb|250px|[Jakarta jaman baheula]]

**Kota Tua Jakarta** nyaéta objek wisata nu aya di Jakarta, Jakarta Kota. Nu kawentar ku stasiun Beos. Deukeut jeung Kantor Imigrasi Jakarta Barat, Musium Fatahillah, Musium Wayang, jeung sajabana. Nalika di poé-poé libur sakola, loba nu datang ka tempat ieu, pikeun jalan-jalan, ulin ka musium, nepi ka fofotoan di wangunan heubeul Jaman Walanda. Pikeun jalma nu resep naék sapéda, bisa nyéwa sapéda ontél ditambah ku topi khas noni jeung tuan Walanda.

## Sajarah
[thumb|190px|left|Bangunan [Kota Tua di Jakarta]]

### Musium Wayang
Musium Wayang mimitina dingaranan Geréja Lama Walanda *(De Oude Hollandsche Kerk)* diadegkeun taun 1640 M.  Di taun 1732 M, gedung ieu diréhab jeung diganti ngaran jadi Geréja Walanda Baru *(De Nieuwe Hollandsche Kerk)*. Tapi di taun 1808 M, aya gempa bumi nu ngakibatkeun gedung ieu hancur. Tuluy di taun 1912, gedung ieu diadegkeun deui ku pamaréntah Hindia Walanda kahiji parusahaan Géo Wehry & Co sarta dijadikeun kantor nepi ka taun 1934. Di taun 1936, gedung ieu dibeuli ku hiji *Lembaga Ilmu Pengetahuan, Seni dan Budaya* di Batavia milik pamaréntah Walanda. Karék di taun 1957, gedung ieu dierahkeun ka *Lembaga Kebudayaan Indonesia* sacara resmi dijadikeun Musium Wayang tanggal 13 Agustus 1975.

### Kalibesar
Kalibesar mangrupa ngaran jalan di daérah Jakarta Utara. Tempatna deukeut jeung Musium Sejarah Jakarta. Di abad ka-17, Jalan Kalibesar kawentar salaku daérah puseurna bisnis perdagangan. Jalan Kalibesar ieu biasa disebut *Grootegracht* nu hartina walungan nu gédé, ku lantaran di jalan ieu aya waungan di tengah-tengah jalan jeung wangunan. Salian ti puseur bisnis perdagangan, di Jalan Kalibesar ogé aya imah-imah urang cina. Di taun 1740, di Jalan Kalibesar aya hiji tawuran nu ngakibatkeun imah-imah masarakatna diduruk.

Taun 1870, Jalan Kalibesar dibeneran deui. Di Jalan Kalibesar aya wangunan dua tingkat nu warnana beureum. Tah ayeuna mah wangunan éta disebut Toko Merah. wangunan ieu kawentar ku lantaran pernah dicicingan ku sababaraha Gubernur Jenderal VOC. Kiwari, wangunan ieu masih agréng tur dijadikeun perkantoran.

## Akses
1. Ti Grogol naek Kopaja 86 atawa Mikrolet M25, turun langsung di lokasi.

2. Ti Kalideres naek Busway, Metromini 84, turun di lokasi.

3. Ti Lebak Bulus naek Kopaja 86, Busway, turun di lokasi.

4. Ti Blok M naek Busway, Bis Mayasari Bhakti Jurusan Blok M - Kota, turun di lokasi.

5. Ti Kampung Rambutan naek Bis Patas 08, turun di lokasi.
 

## Rujukan
Koroncong

thumb|300px|Keroncong Merah putih

**Koroncong** mangrupa instrumén musik sajenis *ukulele* sarta minangka ngaran ti jenis musik has Indonésia anu ngagunakeun instrumén musik keroncong, *flute*, sarta saurang panyanyi awéwé.

## Sajarah
Koroncong asalna ti sajenis musik Portugis anu dipikawanoh minangka *fado* anu diwanohkeun ku para pelaut sarta budak kapal niaga bangsa éta saprak abad ka-16 ka Nusantara. Lalaki asal dayeuh Surakarta (Solo) ieu komo meunangkeun santunan saban taun pamaréntah Jepang alatan junun ngawanohkeun musik keroncong di ditu. Salah sahiji kawihna anu pangkacelukna nyaéta Bengawan Solo. Lantaran pangabdianana éta pisan, ku Gesang katelahna "Buaya keroncong" ku insan keroncong Indonésia, sebutan pikeun pakar musik keroncong.

*Imam D. kamus
*Tony
*Yon Koeswoyo
*Murry 
*Gerard Mosterd 
*Andjar Any
*Kusbini

## Rujukan
Républik Afrika Tengah

[thumb|250px|Daérah patokoan [Bangui]]
thumb|250px|Truk di Bangui
thumb|250px|Peta Républik Afrika Tengah

**Républik Afrika Tengah** (, , atawa *Centrafrique* ; Sango *Ködörösêse* *tî Bêafrîka*), mangrupa hiji nagara nu dilingkung di Afrika Tengah. Tepung wates jeung Chad di kalér, Sudan di kalér-wétan, Sudan Kidul di wétan, Républik Démokratik Kongo jeung Républik Kongo di kidul, sarta Kamérun di kulon. Bangui mangrupa ibu kotana.

Sanajan sumber daya mineralna *signifikan* (emas, uranium, inten, jsb.), Républik Afrika Tengah tetep mangrupa salah sahiji ti nagara nu pangmiskinna di dunya jeung aya di antara sapuluh nagara nu pangmiskinna di Afrika. Indéks Pawangunan Manusa pikeun nagara ieu nyaéta 0,369, nu méré réngking 179 ti 182 nagara kalawan data.

## Préféktur jeung sub-préféktur 
Républik Afrika Tengah dibagi kana 14 préféktur administratif (*préfectures*), bareng jeung 2 préféktur ékonomis (*préfectures economiques*) jeung hiji komune otonom. Préféktur-préfékturna teras dibagi kana sub-préféktur (*sous-préfectures*, total 71).

**Préféktur-préfékturna**

* Bamingui-Bangoran
* Basse-Kotto
* Haute-Kotto
* Haut-Mbomou
* Kémo
* Lobaye
* Mambéré-Kadéï
* Mbomou
* Nana-Mambéré
* Ombella-M'Poko
* Ouaka
* Ouham
* Ouham-Pendé
* Vakaga

Dua préféktur ékonomisna nyaéta Nana-Grébizi jeung Sangha-Mbaéré; ari komunena nyaéta Bangui.

## Tempo ogé 
* Transportasi di Républik Afrika Tengah
* Daptar partéy pulitik di Républik Afrika Tengah

## Réferénsi 
## Bacaan salajengna 
* Doeden, Matt, *Central African Republic in Pictures*, (Twentyfirst Century Books, 2009)
* Kalck, Pierre, *Historical Dictionary of the Central African Republic*, 2004
* Petringa, Maria, *Brazza, A Life for Africa* (2006) ISBN 978-1-4259-1198-0
* Titley, Brian, *Dark Age: The Political Odyssey of Emperor Bokassa*, 2002
* Woodfrok, Jacqueline, *Culture and Customs of the Central African Republic *, (Greenwood Press, 2006)

## Tumbu kaluar 
;Pamaréntah
* Central African Republic Online /

; Ihtisar
* Propil Nagara ti BBC News
* 
* Central African Republic  ti *UCB Libraries GovPubs*
* 
* 

; Pelesir
*
Jojon

**Djuhri Masdjan** atawa leuwih katelah salaku **Jojon** () mangrupa hiji aktor jeung palawak Indonésia.

## Filmografi 
* *Tiga Dara Mencari Cinta* (1980)
* *Okey Boss* (1981)
* *Apa Ini Apa Itu* (1981)
* *Barang Antik* (1983)
* *Vina Bilang Cinta* (2005)
* *Setannya Kok Beneran?* (2008)
* *Doa Yang Mengancam* (2008)
* *Mau Dong Ah* (2009)
* *Badai di Ujung Negeri* (2011)

## Acara TV 
* Kerajaan Sahur

## TV sérial 
* Santai Bareng Yuk
* OKB/Orang Kaya Baru
Matsushima

thumb|Pamandangan pulo-pulo gedé jeung leutik di Matsushima.
 mangrupa sesebutan pikeun kira-kira 260 pulo gedé jeung leutik nu aya di Teluk Matsushima, Préféktur Miyagi, Jepang. Pulo-pulo (*shima*) di Teluk Matsushima ditumuwuhan ku tangkal pines (*matsu*) jadina disebut *Matsushima*. Istilah Matsushima ogé dipaké pikeun nyebutan pamandangan di wewengkon Teluk Matsushima sarta papasiran di sakurilingna.

Matsushima kaasup salah sahiji ti Tilu Pamandangan di Jepang bareng jeung Amanohashidate di Préféktur Kyoto jeung Itsukushima di Préféktur Hiroshima.

## Galeri 

File:matsushima_otakamori08Dec07.jpg|Pamandangan ti Otakamori (*Sōkan*)
File:matsushima_tomiyama10Mar07.jpg|Pamandangan ti Toyama (*Reikan*)
File:matsushima_ogidani23Nov07.jpg|Pamandangan ti Ogidani (*Yūkan*)
File:matsushima_tamonsan11Feb07.jpg|Pamandangan ti Tamonsan (*Ikan*)

## Tumbu kaluar 
* Loka resmi Asosiasi Pariwisata Matsushima
* Matsushima di loka Organisasi Pariwisata Nasional Jepang
*
Mick Jagger

[thumb|250px|Mick Jagger di [Italia, 2003]]
'''Sir Michael Philip 'Mick' Jagger'* atawa anu kasohor Mick Jagger nyaéta penyanyi rock, aktor, penulis lagu, produsér pilem katut wirausahawan anu lahir tanggal 26 Juli 1943 di Dartford, Kent, Inggris, Mick ogé kasohor salaku *pentolan* grup musik rock The Rolling Stones.

Jagger disebut sosok lalaki anu romantis, manéhna kungsi boga hubungan husus jeung para sélébritis, saperti Chrissie Shrimpton, Marianne Faithfull, Anita Pallenberg, Marsha Hunt, Pamela Des Barres, Uschi Obermaier, Bebe Buell, Carly Simon, Margaret Trudeau, Mackenzie Phillips, Janice Dickinson, Carla Bruni, Sophie Dahl jeung Angelina Jolie. Jagger kungsi nikah 2 kali, nu pertama jeung Bianca De Macias, nu kadua jeung Jerry Hall.

Dina karir solona, Jagger ngarilis *She's the Boss' (25 Pébruar 1985), *Primitive Cool* (14 Séptémber 1987), *Wandering Spirit* (8 Pébruari 1993) jeung *Goddess in the Doorway* (19 Nopémber 2001). Sedengkeun dina widang seni peran, Jagger kungsi jadi aktor dna sababaraha pilem, diantarana: *PERFORMANCE* (1968), *NED KELLY* (1970), *WINGS OF ASH* (1978), *RUNNING OUT OF LUCK* (1987), *FREEJACK* (1992), *BENT* (1997), *THE MAN FROM ELYSIAN FIELDS* (2001) jeung *MAYOR OF THE SUNSET STRIP* (2003).

## Référénsi